**Белешкa од одржаната работилница за приоритетната област**

**Транспарентност, отчетност, проактивност и инклузивност**

**за подготовка на петтиот Национален акциски план за Отворено владино партнерство 2021-2023 година**

**Датум:** 6 ноември 2020 година (петок)

**Време:** 10:00-12:00 часот

**Платформа:** BlueJeans

**Фацилитатори:** Герман Филков, ЦГК и Марија Николоска Арсовска, Фондација Метаморфозис

**Учесници:** Членови на работната група за транспарентност, отчетност, проактивност и инклузивност  за подготовка на петтиот НАП за ОВП 2021-2023, претставници на институции, граѓански организации, проекти и сл. Евидентниот прашалник за присуство на настанот го пополниле 24 учесници (број на учесници што се вклучија на настанот според податокот од платформата беше 30).

**Дневен ред**

* Претставување на учесниците и интересот
* Презентација на заложбите од четвртиот НАП за ОВП 2018-2020 од приоритетните области:
  + Пристап до информации,
  + Фискална транспарентност,
  + Отворени податоци и
  + Транспарентност на локално ниво (без делот кој се однесува на обезбедување на услуги)
* Оценките за нивното досегашно исполнување; резултатите од прашалникот за оценка на спроведување на заложбите; препораките од извештајот на ИРМ; повторно разгледување на проблемите и потребите од аспект на тоа дали се уште постојат или се надминати, итн.
* Дискусија
* **Мапирање на ранливи категории и бездомници** (1.3.) – останува проблемот со немање прецизна бројка и статус на бездомните лица и оттука не може целосно да им се помогне и на сите. Потребно да се направи подобра анализа за да се добие реалната бројка на бездомници бидејќи сега институциите и граѓанските организации имаат различни бројки. Да се провери дали има законска или подзаконска дефиниција на бездомник, ако нема да се изготви. Да се обрне внимание на опфатот на ранливите категории и бездомниците, да се класифицира според образовна структура. Да се вклучат организациите што работат „на терен“. Да се има предвид дека во бездомните лица има од сите етнички заедници и да не се поистоветуваат бездомните само со припадниците на ромската заедница.

**Заклучок:** Оваа заложба треба да продолжи да се спроведува, односно ќе се изработи нова заложба која ќе биде континуитет на постојната, а која ќе се однесува на изработка на регистарот на бездомни лица во насока на подобри политики и полесно спроведување на активности во областа.

* **Електронски систем (веб платформа) за пристап до информации од јавен карактер на АСПИЈК** (1.1) – платформата не е готова, ќе биде завршена во рамки на ИПА проектот кој се спроведува во АСПИЈК.

**Заклучок:** Бидејќи реализацијата на порталот е во завршна фаза, нема потреба од вклучување на оваа мерка во новиот НАП.

* **Проактивно објавување на информациите од јавен карактер наведени во член 10 од Законот за слободен пристап до информации од јавен карактер (1.1)** - примарен фокус на институциите треба да им објавувањето на оваа листа, наместо 21 документ кој е препорачан од Владата.

**Заклучок:** Има потреба за понатамошни активности за реализација на оваа заложба. Да се подготви нова зајакната заложба која ќе се поврзе со националните стратешки документи за транспарентност и отворени податоци.

* **Зголемување на свесноста на граѓаните за нивните права за слободен пристап (1.1)** – спроведена е јавна кампања и обуки иако во одреден дел на реализацијата соодветно негативно влијание имала кризата со КОВИД-19.

**Заклучок:** заложбата да не се продолжува во следниот акциски план.

* **Објавување на основните податоци за регистрираните субјекти во централен регистар, бесплатно на нивната интернет-страница (1.2)** – оваа заложба е од неодамна остварена, иако во податоците за субјектите што се објавуваат јавно недостига податокот за сопственикот.

**Заклучок**: Како таква оваа заложба престанува, но ќе се изработи нова во насока на јавно објавување на вистинските (крајните) сопственици на регистрираните субјекти.

* **Отворен трезор (3.1) -** Порталот за отворени финансии содржи податоци од општините, но нема детални информации. Општините немаат знаења за отворените податоци.

**Заклучок:** Да се дополни порталот со подетални информации за трошењата на општините. Да се опфатат и јавните претпријатија на локално ново.

* **Објавување на основните информации за јавните набавки на интернет-страниците на институциите (3.2)** – оваа заложба се остварува само делумно. Во досегашната фаза беше потребно Бирото за јавни набавки да овозможи техничка можност за лесно, брзо и едноставно поставување на линкови од објавите на информациите за тендерите на ЕСЈН – на веб-страните на институциите, што е овозможено.

**Заклучок:** Заложбата би останала со тоа што директно ќе се однесува на обврските на институциите и оттука потребата за нејзино преформулирање.

* **Унапредување на транспарентноста на здравствените програми и на програмите за вработување и воспоставување механизми за оценување на влијанието на трошоците за овие програми врз крајните корисници (3.3. и 3.4)** – беше пренесен ставот кој фацилитаторот го доби претходно во писмена комуникација од организацијата која работи на спроведувањето на овие заложби, ЕСЕ дека сметаат дека овие заложби треба да продолжат понатаму со тоа што би направиле фузирање во една и усогласување со препораките на ИРМ. **ЕСЕ ќе ги** доработат заложбите за да одговараат на принципите и барањата на ОВП и предлагаат отсега натаму да влезат во групата за пристап до јавни услуги, а не во делот за транспарентност.
* **Отворени податоци (4.1. и 4.2.) и транспарентност на локално ниво (5.1.)** - да се смени начинот на кој се опфатени отворените податоци во новиот НАП. Регионална иницијатива за отворени податоци е иницирана и предложена, се чека повратен одговор. Заложбата за отворени податоци за трезорските плаќања да се следи и надградува како пример и за отворање на сличен начин и на други податоци.

**Заклучок**: Отворените податоци да се третираат како хоризонтално прашање во заложбите од четирите области во новиот НАП. Да се подготви нова заложба која ќе биде насочена за објавување на отворени податоци од страна на ЕЛС, унифицирање на презентирањето на податоците од страна на општините (буџет, извештаи...), унапредување на капацитети на општините во оваа насока и сл.

**Идеи за нови заложби од овој приоритет:**

* **Воспоставување на култура на отворена влада, транспарентност, отчетност и инклузивност** - активностите би опфатиле дефинирање на правила на сите учесници во процесот, активности за промоција за поттикнување на учество на засегнати страни.
* **Осмислување и воведување на „Дигитално државјанство“ (Digital CITIZENSHIP)** -заложбата би опфатила активности за развивање на дигитални компетенции за сите граѓани, администрација и бизнисите.

**Заклучок:** Приложените заложби да бидат подетално разгледани и разработени од предлагачот (Љубомир Трајковски) на наредните состаноци.

**Документи кои беа споменати и споделени за време на дискусијата:**

* Извештај за тековната состојба и патоказ за унапредување на Дигиталната агенда во Северна Македонија (<https://cutt.ly/kgDbUhy>)
* Индекс на буџетска транспарентност на општините - <https://cea.org.mk/indeks-na-budhetska-transparentnost-po-opshtini-vo-severna-makedonija/>

Наредниот состанок е закажан на **12 ноември 2020 година од 10:00 до 12:00 часот**. Покана и линк ќе биде пратен во наредните денови.

Скопје, 6.11.2020 година